als_Latn dik_Latn sag_Latn
“Përplasja” në fushën e lojës mes portierëve të Real Madridit mendohet se ka sjellë edhe një “krisje” mes bashkëshorteve të tyre. Sara Carbonero dhe Iria Otero, dy bashkëshortet e gardianëve madrilenë, Iker Kasijas dhe Diego Lopez, mendohet se janë në një “luftë të ftohtë” mes tyre. Por sipas partneres së Lopez, diçka e tillë nuk është e vërtetë, pasi ajo shkon mirë me të gjitha femrat e Real Madridit. E pyetur më parë nga “La Oltra Cronica”, Iria u mundua ta evitonte pyetjen rreth gazetares së famshme spanjolle, Sara Carbonero. “Ne (gratë e futbollistëve) i dërgojmë mesazhe njëra-tjetrës për fëmijët, por le të flasim për diçka më të mirë, nuk dua të flas për të tjerët”, është shprehur bashkëshortja e Diego Lopez. Por kur bëhet fjalë për bashkëshortet e Arbeloa, Ksabi Alonso apo Modriç ajo duket më e lumtur: “Unë ndjehem mirë me të gjitha. Jam person që i ka qejf daljet dhe më pëlqen të takoj njerëz. Të dal për të ngrënë, për kafe, shëtitje me fëmijët… Ndonjëherë para ndeshjeve jemi bashkë në stadium”.
Foto
als_Latn ind_Latn